CELEX: 32012R0299
Language: el
Date: 2012-04-02 00:00:00
Title: Εκτελεστικός κανονισμός (ΕΕ) αριθ. 299/2012 της Επιτροπής, της 2ας Απριλίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

5.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/15
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 299/2012 ΤΗΣ ΕΠΙΤΡΟΠΉΣ
   της 2ας Απριλίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η επιτροπή τελωνειακού κώδικα δεν εξέφρασε γνώμη μέσα στη χρονική προθεσμία που τέθηκε από τον πρόεδρό της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Η επίκληση δεσμευτικής δασμολογικής πληροφορίας, που έχει εκδοθεί από τις τελωνειακές αρχές των κρατών μελών και δεν είναι σύμφωνη με τον παρόντα κανονισμό, μπορεί να συνεχιστεί επί τρίμηνο δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2012.
      
         
            Για την Επιτροπή, εξ ονόματος της Επιτροπής,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Λόγοι
               
            
                  (1)
               
               
                  (2)
               
               
                  (3)
               
            
                  Φορητή πολυλειτουργική ηλεκτρονική συσκευή, που λειτουργεί με ηλεκτρική στήλη (μπαταρία), σε ενιαίο περίβλημα, διαστάσεων περίπου 10 × 9,5 × 10,5 cm, εξοπλισμένη με:
                  
                              —
                           
                           
                              έγχρωμη οθόνη υγρών κρυστάλλων με διαγώνια διάσταση οθόνης περίπου 9 cm (3,5 ίντσες), λόγο διαστάσεων 4:3 και ανάλυση 320 × 240 εικονοστοιχεία,
                           
                        
                              —
                           
                           
                              μεγάφωνα.
                           
                        
                              —
                           
                           
                              μικρόφωνο,
                           
                        
                              —
                           
                           
                              ξυπνητήρι,
                           
                        
                              —
                           
                           
                              μνήμη 2 GB,
                           
                        
                              —
                           
                           
                              μονάδα ανάγνωσης κάρτας μνήμης,
                           
                        
                              —
                           
                           
                              διεπαφή USB,
                           
                        
                              —
                           
                           
                              διεπαφή για κεραία FM,
                           
                        
                              —
                           
                           
                              πλήκτρα χειρισμού.
                           
                        Η συσκευή μπορεί να επιτελεί τις ακόλουθες λειτουργίες:
                  
                              —
                           
                           
                              ραδιοφωνική λήψη,
                           
                        
                              —
                           
                           
                              εγγραφή φωνής,
                           
                        
                              —
                           
                           
                              αναπαραγωγή ήχου,
                           
                        
                              —
                           
                           
                              αναπαραγωγή σταθερής εικόνας και βιντεοεικόνας
                           
                        
                              —
                           
                           
                              ξυπνητήρι.
                           
                        
                      (1) Βλέπε εικόνα.
               
               
                  8527 13 99
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI και το κείμενο των κωδικών ΣΟ 8527, 8527 13 και 8527 13 99.
                  Δεδομένου ότι η συσκευή είναι σχεδιασμένη για να επιτελεί διάφορες λειτουργίες του κεφαλαίου 85, πρέπει — βάσει της σημείωσης 3 του τμήματος XVI — να καταταχθεί ως συσκευή που επιτελεί την κύρια λειτουργία.
                  Λόγω των αντικειμενικών χαρακτηριστικών της συσκευής, δηλαδή του σχεδιασμού και της σύλληψης, η προβλεπόμενη χρήση της είναι ως ραδιόφωνο ξυπνητήρι. Η αναπαραγωγή ήχου θεωρείται δευτερεύουσα. Λόγω του μικρού μεγέθους και της χαμηλής ανάλυσης της οθόνης, η αναπαραγωγή σταθερής εικόνας και βιντεοεικόνας θεωρείται επίσης δευτερεύουσα.
                  Επομένως, κύρια λειτουργία της συσκευής είναι η λειτουργία ως συσκευής λήψης για ραδιοφωνία, συνδυασμένη στο ίδιο περίβλημα με συσκευή εγγραφής ή αναπαραγωγής ήχου και με ρολόι.
                  Η συσκευή κατατάσσεται συνεπώς στον κωδικό ΣΟ 8527 13 99 ως άλλες συσκευές λήψης για τη ραδιοφωνία, που μπορούν να λειτουργήσουν χωρίς εξωτερική πηγή ενέργειας, συνδυασμένες με συσκευή εγγραφής ή αναπαραγωγής ήχου.
               
            
         
      
         (1)  Η εικόνα έχει αποκλειστικά ενημερωτικό σκοπό.